PATVIRTINTA

Vilniaus Žirmūnų vaikų ir jaunimo klubo 2023-06-20 l.e.p. direktoriaus įsakymu, Nr. V-136

BĮ VILNIAUS ŽIRMŪNŲ VAIKŲ IR JAUNIMO KLUBAS

DIENOS VASAROS STOVYKLA „SVAJONIŲ RUGPJŪTIS“

## SUTARTIS SU VAIKO TĖVAIS (GLOBĖJAIS, RŪPINTOJAIS)

2023 m. mėn. d.

BĮ Vilniaus Žirmūnų vaikų ir jaunimo klubas (neformaliojo švietimo įstaiga, toliau – **stovyklos organizatorius**), Minties g. 56, 09219, Vilnius, tel. 8 (5) 272 8791, el. paštas [rastine@klubaszirmunai.vilnius.lm.lt,](mailto:rastine@klubaszirmunai.vilnius.lm.lt,) atstovaujamas l.e.p. direktorės Ingos Ladygienės (viena šalis),

ir

vienas iš tėvų arba globėjas (nereikalingą žodį išbraukti), (toliau – **stovyklos dalyvio atstovas**), atstovaujantis stovyklos dalyvio (vaiko) interesus

(vieno iš tėvų vardas, pavardė, adresas ir telefonas)

(kita šalis), sudaro šią sutartį:

## SUTARTIES OBJEKTAS

Stovyklos organizatorius įsipareigoja stovyklos dalyviui

(vaiko vardas, pavardė)

organizuoti dienos vaikų vasaros stovyklą „Svajonių rugpjūtis“, kuri įgyvendinama nuo 2023-07-31 iki 2023-08-04 (5 dienos), Žirmūnų vaikų ir jaunimo klube

## SUTARTIES ŠALIŲ ĮSIPAREIGOJIMAI

### Stovyklos organizatorius įsipareigoja:

* 1. įgyvendinti kūrybinę-ugdomąją stovyklos programą. Ugdyti vaikų kūrybiškumą, savarankiškumą, asmenines ir socialines kompetencijas. Sudaryti bendravimo ir saviraiškos galimybes.
  2. užtikrinti vaikų priežiūrą, saugą, sveikatą ir žalingų įpročių prevenciją.
  3. Stovyklos dalyvio pateiktus asmens duomenis naudoti tik stovyklos dokumentų įforminimui, vadovaujantis asmens duomenų tvarkymo taisyklėmis (http://www.zirmunuklubas.lt/Dokumentai).
  4. informuoti stovyklos dalyvio tėvus / globėjus stovyklos dalyviui susirgus ar įvykus nelaimingam atsitikimui.
  5. stovyklos organizatorius neatsako už stovykloje paliktus ar / ir pamestus stovyklos dalyvio daiktus ir neatlygina dėl to patirtų nuostolių.
  6. užtikrinant stovyklos dalyvio ir kitų stovykloje esančių asmenų saugumą ir stovyklos taisyklių laikymąsi, stovyklos organizatorius turi teisę patikrinti stovyklos dalyvio atsivežtus daiktus ir, esant būtinumui, juos laikinai paimti iš stovyklos dalyvio.

### Stovyklos dalyvio atstovas (tėvai / globėjai) įsipareigoja:

* 1. laiku ir pilnai atsiskaityti stovyklos organizatoriui už teikiamas paslaugas. Mokestis už stovyklą – 150 eurų, mokamas bankiniu pavedimu ne vėliau nei 20 dienų iki stovyklos pradžios. **Banko rekvizitai:** LUMINOR bankas, sąsk. nr. LT68 4010 0424 0395 1807, lėšų gavėjas BĮ „Skaitlis“ (pavedime paskirtimi nurodyti „Vilniaus Žirmūnų vaikų ir jaunimo klubas, vasaros stovykla Svajonių rugpjūtis (vaiko, už kurį mokamas mokestis, vardas ir pavardė)“.
  2. ne vėliau nei 20 dienų iki stovyklos pradžios **el. paštu** pateikti stovyklos organizatoriui užpildytus stovyklos dokumentus: **el. parašu pasirašytą sutartį ir tėvų sutikimo raštą** arba pasirašyti dokumentai gali būti iš anksto, tačiau ne vėliau, nei 20 dienų iki stovyklos pradžios pristatomi į Vilniaus Žirmūnų vaikų ir jaunimo klubą, adresu Minties g. 56, Vilnius.
  3. jeigu gydytojo sprendimu vaiko dalyvavimas stovykloje gali turėti įtakos jo sveikatai, pasirašant šią sutartį pateikti medicininę pažymą apie profilaktinio sveikatos tikrinimo išvadas. Raštu (Tėvų sutikimo rašte) informuoti apie vaiko sveikatos sutrikimus ir spec. poreikius, į kuriuos turėtų atsižvelgti stovyklos organizatorius.
  4. užtikrinti, kad į stovyklą atvežamas vaikas yra sveikas: neturi temperatūros ar ūmių viršutinių kvėpavimo takų ligų požymių (pvz., sloga, kosulys, pasunkėjęs kvėpavimas).
  5. pasiimti vaiką iš stovyklos per 2 valandas nuo stovyklos organizatoriaus skambučio, jei stovyklos metu vaikui pakyla temperatūra ar atsiranda ūmių viršutinių kvėpavimo takų ligų požymių (pvz., sloga, kosulys, pasunkėjęs kvėpavimas).
  6. užtikrinti, kad stovyklos dalyvis į stovyklą neatsivežtų jam nebūtinų vaistų, o apie atsivežtus informuotų stovyklos vadovą.
  7. užtikrinti, kad stovyklos dalyvis į stovyklą iš namų neatsivežtų rūkalų ir kitokių kvaišalų (alkoholio, narkotinių medžiagų), elektroninių aparatų (kompiuterių, planšečių ir pan.), greitai gendančio ar nesveiko maisto (dešrų, traškučių, gazuotų gėrimų, užpilamų sriubų, kavos ir t.t.).
  8. prisiimti atsakomybę bei atlyginti nuostolius stovyklos organizatoriui ar kitam stovyklos dalyviui (jo atstovams), jei šioje sutartyje įvardytas stovyklos dalyvis stovyklos metu padarytų žalos stovyklos organizatoriui, kitam stovyklos dalyviui ar stovyklos metu naudojamam turtui.
  9. susipažinti ir supažindinti vaiką (stovyklos dalyvį) su Stovyklos taisyklėmis (Priedas Nr. 1). Pasiimti vaiką iš stovyklos, jei dėl šių taisyklių esminių pažeidimų vaikas yra išsiunčiamas iš stovyklos.
  10. leisti stovyklos vadovui teikti stovyklos dalyviui būtinąją medicininę priežiūrą ir pagalbą.
  11. leisti stovyklos organizatoriui vaikui atvykus į stovyklą ir (ar) esant būtinumui patikrinti stovyklos dalyvio daiktus.
  12. laikytis stovyklos organizatoriaus šioje sutartyje numatytų taisyklių ir įsipareigojimų.
  13. šia sutartimi stovyklos dalyvio atstovas patvirtina, kad neprieštarauja, jog stovyklos organizatoriaus stovyklavimo metu padarytos nuotraukos bei filmuota medžiaga yra stovyklos organizatoriaus nuosavybė ir gali būti naudojama stovyklos organizatoriaus viešosios komunikacijos tikslais be atskiro sutikimo.

## SUTARTIES GALIOJIMAS IR KITOS NUOSTATOS

1. Sutartis įsigalioja nuo jos pasirašymo dienos ir galioja iki pilno jos įvykdymo.
2. Stovyklos organizatorius turi teisę vienašališkai be išankstinio įspėjimo nutraukti sutartį ir **negrąžinti stovyklos dalyvio atstovui mokesčio už stovyklos dalyvio neišbūtą laiką** dėl sutartyje numatytų esminių stovyklos dalyvio įsipareigojimų nevykdymo ir (ar) išsiųsti stovyklos dalyvį iš stovyklos jai nepasibaigus, jei stovyklos dalyvis nesilaikys stovyklos taisyklėse (Priedas Nr. 1) nurodytų (ar stovyklos administracijos pagrįstų) reikalavimų, įskaitant dėl:

* netinkamo elgesio kitų stovyklautojų atžvilgiu (terorizavimo, muštynių ir kitų veiksmų, keliančių pavojų kitų asmenų sveikatai ir gyvybei, vagystės ir pan.);
* rūkymo, alkoholio, narkotinių ir psichoaktyvių medžiagų vartojimo bei platinimo ar skatinimo tą daryti ir organizavimo;
* stovyklos turto, inventoriaus sąmoningo gadinimo.

1. Stovyklos dalyvio atstovas turi teisę nutraukti sutartį pagal stovyklos organizatoriui pateiktą motyvuotą prašymą ir atgauti mokestį už neišbūtą laikotarpį stovyklos dalyvio ligos atveju. Šios sutarties 4 punkte išvardintais bei kitais be rimtos priežasties nutraukimo atvejais **mokestis už neišbūtą laiką stovykloje negrąžinamas**.
2. Jei stovyklos dalyvis informuoja apie neatvykimą likus mažiau nei dviem dienoms iki stovyklos pradžios (išskyrus ligos atvejus), grąžinama ne daugiau nei 50 % kelialapio kainos.
3. Esant valstybės institucijų rekomendacijoms sustabdyti ugdymo įstaigų veiklą stovyklų sezono laikotarpiu, visos stovyklos gali būti atšaukiamos. Tokiu atveju įsigijusiems kelialapius ir papildomas paslaugas pagal pateiktą prašymą grąžinama visa sumokėta suma.
4. Pasirašydamas šią sutartį, stovyklos dalyvio atstovas sutinka su Tėvų sutikimo rašto turiniu.
5. Stovyklos dalyvio atstovas garantuoja ir patvirtina, kad yra teisėtas stovyklos dalyvio atstovas, jo teisės nėra apribotos ir jis gali prisiimti įsipareigojimus pagal šią Sutartį pilna apimtimi.
6. Sutarties šalys ginčus spręs šalių gera valia. Šalims nepavykus susitarti, bet kokie šalių ginčai dėl sutarties ar įvykių stovykloje sprendžiami Lietuvos Respublikos įstatymų numatyta tvarka.
7. Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

**STOVYKLOS TAISYKLĖS Priedas Nr. 1**

## I. STOVYKLOS DALYVIO (VAIKO) ĮSIPAREIGOJIMAI

1. Laikytis programoje nustatytos dienotvarkės ir stovyklos tvarkos.
2. Stovyklos metu laikytis drausmės bei vadovų nurodymų.
3. Saugoti savo sveikatą bei nekenkti kitiems.
4. Atlyginti stovyklos metu stovyklos organizatoriui ar / ir kitiems stovyklos dalyviams padarytą žalą.
5. Nesivežti greitai gendančio ar nesveiko maisto (dešrų, traškučių, gazuotų gėrimų, užpilamų sriubų, kavos ir t.t.).
6. Stovyklos metu nerūkyti, nevartoti alkoholinių gėrimų bei kitų svaiginančių medžiagų.
7. Neišeiti iš stovyklos teritorijos be vadovų leidimo.
8. Nesimaudyti ežere be stovyklos vadovų leidimo ir priežiūros.
9. Vadovai turi teisę išsiųsti dalyvį iš stovyklos jai nepasibaigus, jei dalyvis nesilaikys šiose taisyklėse nurodytų 7– 9 punktų reikalavimų. Tokiu atveju mokestis už kelialapį negrąžinamas.

## SUTARTIES ŠALIŲ PARAŠAI

*Stovyklos organizatorius:*

*Vilniaus Žirmūnų vaikų ir jaunimo klubo*

*l.e.p. direktorė Inga Ladygienė*

(įgalioto asmens pareigos) (parašas) (vardas, pavardė)

*Stovyklos dalyvio atstovas:*

(mama / tėtis / globėja(s) (parašas) (vardas, pavardė)

# SUTIKIMAS DĖL ASMENS DUOMENŲ TVARKYMO IR APSAUGOS

1. Paslaugų teikėjas tvarko Paslaugų gavėjo asmens duomenis, remdamasis Bendruoju asmens duomenų apsaugos reglamentu (ES) 2016/ 679.
2. Informacija apie Paslaugų teikėjo vykdomą asmens duomenų tvarkymą ir Asmens duomenų tvarkymo tikslai pateikiami Vilniaus Žirmūnų vaikų ir jaunimo klubo Asmens duomenų tvarkymo taisyklėse: <http://www.zirmunuklubas.lt/Dokumentai>
3. Paslaugų gavėjas patvirtina, kad yra susipažinęs su Vilniaus Žirmūnų vaikų ir jaunimo klubo Asmens duomenų tvarkymo taisyklėse numatytomis teisėmis: žinoti (būti informuotam) apie šioje sutartyje pateiktų asmens duomenų tvarkymą, susipažinti su šiais asmens duomenimis ir kaip jie yra tvarkomi, reikalauti ištaisyti ar sunaikinti asmens duomenis įstatymo numatytais atvejais, nesutikti su asmens duomenų tvarkymu.
4. Visais asmens duomenų apsaugos klausimais Paslaugų gavėjas gali kreiptis į Paslaugų teikėjo Duomenų valdytoją raštu, valstybine kalba elektroniniu paštu adresu [rastine@zirmunuklubas.vilnius.lm.lt,](mailto:info@latgaja.lt) įteikiant prašymą asmeniškai arba paštu adresu Minties g. 56, LT-09219, Vilnius.
5. Stovyklos metu daromos nuotraukos ir vaizdo įrašai gali būti naudojami stovyklos komunikacijai el. p paštu, žiniasklaidoje, viešinami interneto puslapyje [www.zirmunuklubas.lt](http://www.zirmunuklubas.lt) bei socialinių tinklų (Facebook, Instagram) paskyrose.

# Susipažinau ir sutinku su aukščiau išdėstyta informacija.

(parašas) (stovyklautojo atstovo vardas, pavardė)